มีเดีย สตูดิโอ

บริษัท มีเดีย ออฟ มีเดียส์ จำกัด (มหาชน) หรือในสายธุรกิจโทรทัศน์ในปัจจุบันคือ บริษัท มีเดีย สตูดิโอ จำกัด เป็นบริษัทผลิตรายการโทรทัศน์ สื่อบันเทิง สื่อสิ่งพิมพ์ และโทรทัศน์ผ่านดาวเทียมในประเทศไทย ก่อตั้งเมื่อ 1 เมษายน พ.ศ. 2527 โดยเริ่มจากการเป็นตัวแทนบริหารการจำหน่ายเวลาโฆษณาให้กับรายการโทรทัศน์ต่าง ๆ จวบจนปี พ.ศ. 2532 ทางบริษัทฯ ได้ริเริ่มขยายขอบเขตทางธุรกิจยิ่งขึ้น โดยซื้อเวลาจากสถานีโทรทัศน์ต่าง ๆ เพื่อผลิตรายการและจำหน่ายเวลาโฆษณารายการควบคู่กัน แต่ในปัจจุบัน ทางบริษัทฯ เปลี่ยนแปลงการดำเนินธุรกิจเป็นด้านอสังหาริมทรัพย์ โดยเปลี่ยนชื่อเป็น บริษัท แกรนด์ คาแนล แลนด์ จำกัด (มหาชน) (ปัจจุบันกลายเป็นบริษัทลูกในเครือเซ็นทรัลพัฒนา) ในส่วนธุรกิจโทรทัศน์ได้โอนสิทธิ์ให้กับทางบริษัทย่อยคือ บริษัท มีเดีย สตูดิโอ จำกัด โดยมี นุติ เขมะโยธิน ทำหน้าที่เป็นกรรมการผู้จัดการ แต่ในปัจจุบันได้เปลี่ยนผู้บริหารเป็น ดร.เยาวลักษณ์ พูลทอง ทำหน้าที่เป็นประธานเจ้าหน้าที่บริหาร ร่วมกับ สุภาพรรณ วิสฤตาภา ทำหน้าที่เป็นกรรมการผู้จัดการบริษัท และ พิไลวรรณ บุญล้น ผู้ช่วยกรรมการผู้อำนวยการฝ่ายรายการและละคร รวมทั้งบริหารงานการดำเนินงานในด้านการผลิตรายการโทรทัศน์จนถึงปัจจุบัน

**ประวัติ**
บริษัท มีเดีย ออฟ มีเดียส์ จำกัด (เดิม บริษัท มีเดีย เอ็นเตอร์เทนเมนต์ จำกัด) เริ่มก่อตั้งเมื่อวันที่ 1 เมษายน พ.ศ. 2527 ด้วยทุนจดทะเบียน 200,000 บาท โดยมี ยุวดี บุญครอง เป็นประธานกรรมการและประธานเจ้าหน้าที่บริหาร มีวัตถุประสงค์เพื่อเป็นตัวแทนรับขายเวลาโฆษณาในรายการต่าง ๆ ทางโทรทัศน์เรื่อยมา จนในปี พ.ศ. 2532 บริษัทฯ เริ่มซื้อเวลาจากทางสถานีเข้าดำเนินการผลิตรายการและขายโฆษณาเอง โดยเริ่มจากการนำภาพยนตร์ต่างประเทศที่มีคุณภาพเข้ามาออกอากาศในรายการ แผ่นฟิล์มวันศุกร์ ทางสถานีโทรทัศน์ไทยทีวีสีช่อง 9 อ.ส.ม.ท. ตั้งแต่ปี พ.ศ. 2533 เป็นต้นมา บริษัทฯ จึงก้าวเข้าสู่เป็นผู้ผลิตรายการอย่างเต็มรูปแบบด้วยการผลิตรายการโทรทัศน์เอง โดยเริ่มจากรายการเด็ดยอดกีฬามันส์ และรายการเจาะโลกมหัศจรรย์ ต่อมาในปี พ.ศ. 2535 บริษัทฯ ได้กลายเป็นผู้บุกเบิกรายการภาคเช้า จากการผลิตรายการ บ้านเลขที่ 5 ทางสถานีวิทยุโทรทัศน์กองทัพบกช่อง 5 ซึ่งประสบความสำเร็จจนกลายเป็นต้นแบบของรายการภาคเช้า และได้รับความนิยมจากผู้ชมเป็นอย่างสูงอีกด้วย
บริษัทฯ มีการเพิ่มทุนจดทะเบียนเป็นระยะ ๆ เพื่อรองรับการขยายตัวทางธุรกิจ และตลาดหลักทรัพย์แห่งประเทศไทยอนุมัติให้จดทะเบียนตั้งแต่วันที่ 8 กุมภาพันธ์ พ.ศ. 2539 เป็นต้นไป จึงแปรสภาพเป็นบริษัทมหาชน ภายใต้ชื่อ "บริษัท มีเดีย ออฟ มีเดียส์ จำกัด (มหาชน)" เมื่อวันที่ 3 มีนาคม พ.ศ. 2538 พร้อมทุนจดทะเบียน 260 ล้านบาท โดยประกอบธุรกิจจำหน่ายเวลาโฆษณาและผลิตรายการโทรทัศน์ ซึ่งในช่วงนั้นรายการโทรทัศน์ที่ผลิตโดยบริษัทฯ ได้รับการตอบรับเป็นอย่างดีจากผู้ชมทุกเพศทุกวัย ยุคที่รุ่งเรืองที่สุดของบริษัทฯ คือช่วงปี พ.ศ. 2535 – พ.ศ. 2540 โดยเป็นบริษัทที่มีเวลาออกอากาศทางสถานีฟรีทีวีมากที่สุดต่อสัปดาห์ในช่วงนั้น
ต่อมา เมื่อมีการเข้าร่วมทุนของบริษัท กรุงเทพโทรทัศน์และวิทยุ จำกัด เปิดโอกาสให้บริษัทมีเวลาเช่าออกอากาศจากสถานีโทรทัศน์สีกองทัพบกช่อง 7 มากขึ้น ซึ่งมีผลอย่างมากต่อการเพิ่มขึ้นของรายได้ของบริษัทฯ นอกจากนี้ยังช่วยสร้างความแข็งแกร่งให้กับธุรกิจ ซึ่งบริษัทฯ ไม่มีความเสี่ยงจากการขาดสภาพคล่องและความสามารถในการดำรงอยู่ของบริษัทอีกต่อไป แต่บริษัทฯ ยังมีความเสี่ยงในเรื่องการต่อสัญญาเช่า โดยครึ่งหลังของปี พ.ศ. 2547 เป็นต้นมา รายการของบริษัทฯ 3 รายการ ไม่ได้รับการต่อสัญญาเช่าเวลาจากสถานีโทรทัศน์ ทำให้มีผลกระทบต่อรายได้โฆษณาของบริษัทฯ เป็นอย่างสูง ดังนั้นในปี พ.ศ. 2548 ทางบริษัทฯ จึงได้ขยายธุรกิจสื่อให้ครอบคลุมสื่อวีซีดี, สื่อสิ่งพิมพ์ และสถานีโทรทัศน์ผ่านดาวเทียม เพื่อขยายฐานรายได้
ในปี พ.ศ. 2549 ทางบริษัทฯ ได้ปรับโครงสร้างการบริหารงาน โดยกลุ่มผู้บริหารระดับสูงชุดใหม่ นำโดย ชาลอต โทณวณิก ในตำแหน่งประธานเจ้าหน้าที่บริหาร และ ธงชัย ชั้นเสวิกุล ในตำแหน่งกรรมการผู้จัดการ เข้ามาบริหารเพื่อกำหนดกลยุทธ์และสร้างผลประกอบการที่ดียิ่งขึ้น โดยพยายามลดต้นทุนการผลิตทุกด้าน รวมทั้งเน้นการผลิตรายการโทรทัศน์ให้กับสถานีโทรทัศน์สีกองทัพบกช่อง 7 เป็นหลัก จนทำให้บางรายการของบริษัทฯ ที่กำลังออกอากาศในสถานีโทรทัศน์ช่องอื่น ๆ ในขณะนั้น ต้องถูกดูแลโดยบริษัทที่ยุวดีได้ตั้งขึ้นมาใหม่ นั่นคือ บริษัท เอเชีย เทเลวิชัน แอนด์ มีเดีย จำกัด
ทั้งนี้ ในปลายปี พ.ศ. 2552 ทางบริษัทฯ ได้โอนขายทรัพย์สินในการดำเนินธุรกิจสื่อทั้งหมดให้แก่ บริษัท มีเดีย สตูดิโอ จำกัด ซึ่งเป็นบริษัทย่อยที่มีวัตถุประสงค์ที่จะดำเนินการด้านธุรกิจสตูดิโอ โดยได้จดทะเบียนในตลาดหลักทรัพย์แห่งประเทศไทยในกลุ่มอสังหาริมทรัพย์ โดยมี โยธิน บุญดีเจริญ เข้ามารับช่วงกิจการต่อ ส่วนมีเดีย สตูดิโอ มีชาลอตเป็นประธานบริษัท เพื่อผลิตรายการโทรทัศน์และสื่อต่าง ๆ จากบริษัทเดิมต่อไป โดยมีสถานีโทรทัศน์ดาวเทียมของตนเองภายใต้ชื่อ ที แชนแนล, มีเดีย แชนแนล, ยู แคมปัส แชนแนล และ มีเดีย บูม อีกด้วย แต่ในเดือนมิถุนายน พ.ศ. 2550 ทางบริษัทฯ ได้ยกเลิกสถานีโทรทัศน์ผ่านดาวเทียมที แชนแนล เนื่องจากผลประกอบการที่ผ่านมาไม่เป็นไปตามเป้าหมายที่วางไว้ และเปลี่ยนมาดำเนินการในรูปแบบการรับจ้างผลิตรายการช่องสถานีลูกทุ่งให้กับทรูวิชั่นส์ โดยยังคงรูปแบบรายการเหมือนสถานีโทรทัศน์ผ่านดาวเทียมเดิม ส่งผลให้ในวันที่ 29 เมษายน พ.ศ. 2553 ชาลอตได้ลาออกจากตำแหน่งประธานของมีเดีย สตูดิโอ และเปลี่ยนชื่อบริษัท มีเดีย ออฟ มีเดียส์ เป็น บริษัท แกรนด์ คาแนล แลนด์ จำกัด (มหาชน) และเปลี่ยนแปลงรูปแบบการดำเนินธุรกิจเป็นทางอสังหาริมทรัพย์แทน โดยได้โอนสิทธิ์ในการดำเนินธุรกิจในด้านผลิตรายการโทรทัศน์ทั้งหมดจากบริษัทฯ ให้กับบริษัทย่อย คือ มีเดีย สตูดิโอ และยังคงดำเนินธุรกิจด้านสื่อและการผลิตรายการโทรทัศน์มาโดยตลอดจนถึงปัจจุบัน

**บุคลากร**

**ผลงาน**
ปัจจุบัน มีเดีย สตูดิโอ (หรือในชื่อเดิมคือ มีเดีย ออฟ มีเดียส์) มีรายการโทรทัศน์ที่กำลังออกอากาศอยู่ 5 รายการ เป็นรายการประเภทเกมโชว์, วาไรตี้โชว์ และรายการข่าว ซึ่งออกอากาศทางช่อง 7 เอชดี ทั้งหมด ทั้งนี้ รายการโทรทัศน์ที่กำลังจะออกอากาศในอนาคตเน้น "ตัวเอน" และรายการโทรทัศน์ที่กำลังออกอากาศอยู่ในปัจจุบันเน้น "ตัวหนา"

**รายการปกิณกะบันเทิง**

**เกมโชว์/ควิซโชว์**
 ต๊ะ ติ๊ง ต่าง (2535 - 2540) ช่อง 9- เที่ยงวันกันเอง (2536 - 2541) ช่อง 5- ลุ้นข้ามโลก (2537 - 2543) ช่อง 9- กรุสมบัติ (2537 - 2539 / 2546) ช่อง 3 และช่อง 9 (โมเดิร์นไนน์ทีวี)- ช็อปแชมป์ (2538 - 2540) ช่อง 3- เด็กทีเด็ด (2538 - 2541) ช่อง 7- ท้าเที่ยวไทย (2539 - 2542) ช่อง 5- โปรแกรม ฟ.ฟัน ช่อง 9- โหด เฮ้ว ฮา (2540) ช่อง 5- ลุ้นแล้วรวย (2541 - 2543) ช่อง 9- พยากรณ์ พยาเกม (2542 - 2543) ช่อง 5- เกมซูเปอร์ฮิต (2543 - 2545) ช่อง 9- เกม ญ. หญิง (2543) ช่อง 9- กดล่าคว้าเงิน (2545) ช่อง 5- TX-TEEN (2545 - 2546) ช่อง 5(เกมโชว์ลิขสิทธิ์ของ FremantleMedia)- โบนัสเกม (2546 - 2547) ช่อง 7- ฮีโร่ เกม (2546) ช่อง 9 (โมเดิร์นไนน์ทีวี)
** Happy Family Game เกมพิชิตฝัน (2546 - 2547) ช่อง 9 (โมเดิร์นไนน์ทีวี)(เกมโชว์ลิขสิทธิ์ของ TBS)- The Chair เก้าอี้ระทึก (2546) ช่อง 7(เกมโชว์ลิขสิทธิ์ของ Touchdown Television)- เจาะเซฟ (2546 - 2547) ช่อง ITV(เกมโชว์ลิขสิทธิ์ของ King World Productions)- ครอบครัวชิงแชมป์ (2547) ช่อง 7- ชิงร้อยชิงล้าน ชะช่ะช่า (2549 - 2552) ช่อง 7(ผลิตร่วมกับ เวิร์คพอยท์ เอ็นเทอร์เทนเมนท์)- ยุทธการกะทะเล็ก (2549) ช่อง 7
** เกมกระทะเล็ก (2550) ช่อง 7- ก๊วนซ่า ผ้ากันเปื้อน (2550) ช่อง 7
** เกมซ่า ผ้ากันเปื้อน (2551) ช่อง 7- คู่ซ่าภารกิจแซ่บ (พ.ศ. 2559 – พ.ศ. 2560) ช่อง 7- เมนูเมียสั่ง My Wife Rules Thailand (14 มีนาคม – 27 กันยายน พ.ศ. 2561) ช่อง 7(รายการซื้อลิขสิทธิ์จาก Global Agency)- ดวลเพลงดัง (2 กรกฎาคม พ.ศ. 2561 – ปัจจุบัน) ช่อง 7
** ดวลเพลงดัง ดาราท้าดวล (14 ธันวาคม พ.ศ. 2562 – 7 กุมภาพันธ์ พ.ศ. 2564) ช่อง 7
** ดวลเพลงดัง แชมป์ชนแชมป์ (15 ตุลาคม พ.ศ. 2565 - ปัจจุบัน) ช่อง 7- กำแพงวัดกึ๋น BLOCK OUT (3 กรกฎาคม – 6 ธันวาคม พ.ศ. 2562) ช่อง 7 (ผลิตร่วมกับ เซ้นส์ เอนเตอร์เทนเมนท์)- ร้องข้ามเวลา (9 - 25 มกราคม 2566 , 1 เมษายน - 30 ธันวาคม 2566) ช่อง 7- สมรภูมิเพลงดัง (12 - 27 มกราคม 2566 , 2 เมษายน - 31 ธันวาคม 2566) ช่อง 7

**วาไรตี้โชว์/ทอล์คโชว์**
 เด็ดยอดกีฬามัน (พ.ศ. 2533) ช่อง 9- บ้านเลขที่ 5 (2535 - 2547 / 2549) ช่อง 5(ตั้งแต่ปี 2549 ผลิตในนาม เอเชีย เทเลวิชั่น แอนด์ มีเดีย)- เที่ยงวันสุข ทุกวันเสาร์ (พ.ศ. 2536) ช่อง 5- สนทนา 45 นาที (พ.ศ. 2536 – พ.ศ. 2540) ช่อง 5(แต่เดิม กันตนา เป็นผู้ผลิตรายการ โดยเปลี่ยนชื่อจาก สนทนาปัญหาบ้านเมือง)- ขาสั้น คอซอง- นัมเบอร์วันโชว์ ช่อง 9- ไม่ลองไม่รู้ ช่อง 9- เฮฮาสภาประชาชน ช่อง 9- ไฮไนท์ (2539 - 2540) ช่อง 3- ไนท์ไลฟ์ วาไรตี้- เวทีไท- นี่คือชีวิต- ที่นี่..ประเทศไทย (2543 - 2547) ช่อง 5- เมืองไทยใกล้เที่ยง (2546) ช่อง 5- ทูไนท์ ไทยโชว์ (2546) ช่อง 5- คุยกันวันหยุดกับ วีระ ธีระภัทร (2546) ช่อง 5- มอร์นิ่ง เฮลท์ คลับ (2546) ช่อง 5- เจ วาไรตี้ (2546 - 2547) ช่อง 7- เฮลท์ สเตชัน (2546 - 2551) ช่อง ITV (ตั้งแต่ปี 2549 ผลิตในนาม เอเชีย เทเลวิชั่น แอนด์ มีเดีย)- ชั่วโมงพิศวง (2546 - 2549) ช่อง 7 (ตั้งแต่ปี 2549 ผลิตในนาม เอเชีย เทเลวิชั่น แอนด์ มีเดีย)- เวทีชีวิต (2547) ช่อง 7- คืนแห่งดาว (2548 - 2549) ช่อง 7- สินเจริญ (เดินสาย) (2549) ช่อง 7 (ออกอากาศเฉพาะวันหยุดนักขัตฤกษ์)- มหานคร (2550) ช่อง 7(ผลิตร่วมกับ เวิร์คพอยท์ เอ็นเทอร์เทนเมนท์)- เมืองสำราญ (2550 - 2551) ช่อง 7- 7 กะรัต (2551) ช่อง 7- กินแปลกกินแหลก (พ.ศ. 2558) ช่อง 7 (ออกอากาศเฉพาะวันหยุดนักขัตฤกษ์)- คู่ซ่าฮาทั่วไทย (พ.ศ. 2558 – พ.ศ. 2559) ช่อง 7- คู่ซ่าพาแซ่บ (พ.ศ. 2560 – พ.ศ. 2561) ช่อง 7- Street Chefs เชฟทัวร์ ครัวติดดิน (พ.ศ. 2561) ช่อง 7 (ผลิตร่วมกับ Entertainment Lab) 

**วาไรตี้คอเมดี้โชว์**
 ห้า ฮ่า ฮ่า (2538 - 2541) ช่อง 5- โจ๊กกะจี้ (2540 - 2543) ช่อง 5 และ ช่อง 9- ก๊วนชวนก๊าก (2546) ช่อง 9 (โมเดิร์นไนน์ทีวี)- 7 ดาวประจัญบาน (2558 - 2559) ช่อง 7(ผลิตร่วมกับ แม็ทชิ่ง สตูดิโอ และ สาระแน แปซิฟิค)

**วาไรตี้โชว์สาระประโยชน์**
 เส้นทางเศรษฐี (2549 - 2553) ช่อง 7
** เส้นทางเศรษฐี ตะลุยอาชีพ (พ.ศ. 2553 – พ.ศ. 2554) ช่อง 7
** เส้นทางเศรษฐี คู่ซี้พาตะลุย (พ.ศ. 2554 – พ.ศ. 2556) ช่อง 7
** เส้นทางเศรษฐี รวยลั่นทุ่ง (พ.ศ. 2556 – พ.ศ. 2557) ช่อง 7- หนึ่งสมองสองมือ (ประมาณปี พ.ศ. 2551 – พ.ศ. 2555) ช่อง 7
** หนึ่งสมองสองมือ จูเนียร์ (พ.ศ. 2555 – พ.ศ. 2558) ช่อง 7

**วาไรตี้โชว์สำหรับเด็ก**
 คิดดี้ แคท (2537 - 2541) ช่อง 9- Kidscovery เปิดโลกวัยซน (2547 - 2550) ช่อง 9 (โมเดิร์นไนน์ทีวี)(ตั้งแต่ปี 2549 ผลิตในนาม เอเชีย เทเลวิชั่น แอนด์ มีเดีย)- พริกไทย ไข่กวน (2549) ช่อง 7- คิดดี คิดสนุก (2549 - 2550) ช่อง 7(ผลิตร่วมกับ สำนักงานกองทุนสนับสนุนการสร้างเสริมสุขภาพ)- พ่อหนูเก่งที่สุดในโลก (2555 - 2558) ช่อง 7

**เรียลลิตี้โชว์**
 ดาวรุ่งลูกทุ่งไทยแลนด์ (2548 - 2550) ช่องทีแชนแนล- ขอร้องด้วยคน (ลูกทุ่ง) (2549) ช่อง 7- The Cover เหมือนขั้นเทพ (พ.ศ. 2558 – พ.ศ. 2561) ช่อง 7- ร้อง เล่น เต้นยกครัว Singing with Family (30 กรกฎาคม พ.ศ. 2561 – 28 มิถุนายน พ.ศ. 2562) ช่อง 7(ผลิตในนาม มีเดียซีน)

**คอนเสิร์ต**
 เวทีไท (2540 - 2554) ช่อง 9 (โมเดิร์นไนน์ทีวี) ทีแชนแนล และช่อง 5(ตั้งแต่ปี 2549 ผลิตในนาม เอเชีย เทเลวิชั่น แอนด์ มีเดีย)- ไทยโชว์ (2545 - 2546) ช่อง 5

**สารคดี**
 เจาะโลกมหัศจรรย์ (พ.ศ. 2533)- ย้อนรอยมังกร- มหัศจรรย์แผ่นดินจีน- มีเดียสเปเชี่ยล- บันทึกโลก (2546 - 2551) ช่อง 9 (โมเดิร์นไนน์ทีวี)(ตั้งแต่ปี 2549 ผลิตในนาม เอเชีย เทเลวิชั่น แอนด์ มีเดีย)- แกะรอย (TNN24)

**รายการข่าว**
 เช้าด่วนเด็ด 7 สี (ประมาณปี พ.ศ. 2549) ช่อง 7- เจาะเกาะติด (พ.ศ. 2551 – พ.ศ. 2558) ช่อง 7- ประเด็นเด็ด 7 สี (4 พฤษภาคม พ.ศ. 2552 – ปัจจุบัน) ช่อง 7- เช้านี้...ที่หมอชิต (1 มิถุนายน พ.ศ. 2552 – 30 ธันวาคม พ.ศ. 2565) ช่อง 7 (โอนลิขสิทธิ์ให้ เทโร เอ็นเตอร์เทนเม้นท์ ผลิตรายการต่อ ตั้งแต่ 2 มกราคม 2566 - 31 พฤษภาคม 2567 ) (ปัจจุบันโอนลิขสิทธิ์ให้ฝ่ายข่าวช่อง 7HD มาผลิตต่อ 3 มิถุนายน 2567 - ปัจจุบัน)- เจาะประเด็นข่าว 7 เอชดี (4 มิถุนายน พ.ศ. 2561 - ปัจจุบัน) ช่อง 7

**ละครและภาพยนตร์**

**ละครซิทคอม/ละครสั้น**

**ละครยาว**
ผลงานละครโทรทัศน์ทั้งหมดในฐานะผู้จัดละครและผู้กำกับ บริษัท มีเดีย ออฟ มีเดียส์ จำกัด (มหาชน) 
ผลงานละครโทรทัศน์ทั้งหมดในฐานะผู้จัดละครและผู้กำกับ บริษัท มีเดีย สตูดิโอ จำกัด 
ผลงานละครโทรทัศน์ทั้งหมดในฐานะผู้จัดละครและผู้กำกับ บริษัท มีเดีย ซีน จำกัด 

**ภาพยนตร์ที่ออกอากาศทางโทรทัศน์**

**ภาพยนตร์แอนิเมชั่นที่ออกอากาศทางโทรทัศน์**

**อ้างอิง**


**แหล่งข้อมูลอื่น**
 เว็บไซต์อย่างเป็นทางการของ บริษัท มีเดีย ออฟ มีเดียส์ จำกัด (มหาชน) (ในเว็บไซต์ของอินเทอร์เน็ตอาร์ไคฟ์)- เว็บไซต์อย่างเป็นทางการของ บริษัท มีเดีย สตูดิโอ จำกัด- เว็บไซต์แฟนเพจของ บริษัท มีเดีย สตูดิโอ จำกัด อย่างเป็นทางการ
หมวดหมู่:บริษัทของไทย
หมวดหมู่:บริษัทผลิตรายการโทรทัศน์ของไทย
หมวดหมู่:บริษัทไทยที่ก่อตั้งในปี พ.ศ. 2534